શિવ પુરાણ માં કથા આવે છે કે ચંદ્ર ના વિવાહ દક્ષ પ્રજાપતિ ની 27 કન્યાઓ સાથે થયા હતા. અને આ 27 કન્યાઓ જ 27 નક્ષત્ર કહેવાય છે. આ કન્યાઓ માં ચંદ્ર રોહિણી નામ ની કન્યા ને વિશેષ પ્રેમ કરતાં હતા. આથી આ ફરિયાદ તે કન્યાઓ એ પોતાના પિતા દક્ષ પ્રજાપતિ ને કરી. અને દક્ષે ચંદ્ર ને ક્ષય થવા નો શાપ આપ્યો. આ શાપ માથી મુક્તિ મેળવવા માટે ચંદ્ર એ ભગવાન શિવ ની તપસ્યા કરી. ચંદ્ર ની તપસ્યા થી પ્રસન્ન થઈ ને શિવજી એ તેના પ્રાણ બચાવ્યા અને તેને પોતાના મસ્તક પર સ્થાન આપ્યું. જે જ્ગ્યા પર ચંદ્ર એ તપસ્યા કરી તે સ્થાન સોમનાથ કહેવાયું. એવી માન્યતા છે કે દક્ષ ના શાપ ના કારણે જ ચંદ્ર વધે અને ઘટે છે.